《山居四十首 其三》
元代·栯堂

自知疏拙不可变，深入寒云千万层。夜火晴收枫坞叶，午茶寒煮石池冰。

青林有雀安知鹄，碧海非鹍不化鹏。从此世人寻不到，乱山无路石棱棱。

作者简介：益字栯堂，温州人。大慧杲四世法嗣，得法于净慈隐公。住庆元奉化岳林寺，世传《山居诗》一编，檗庵黄僧游广陵，得于东隐精舍。为元时旧刻。